Bumm.sk | Eltűnt egy tinédzser a soproni gyermekotthonból
Eltűnt egy tinédzser a soproni gyermekotthonból
2018. május 7. hétfő - 10:40
A 15 éves lány még április 18-án tűnt el, azóta nem adott életjelet magáról. A soproni rendőrök a lakosság segítségét kérik.
A Soproni Rendőrkapitányság körözési eljárást folytat az ismeretlen helyen tartózkodó 15 éves Pap Gyöngyi eltűnése ügyében. A rendőrségre érkezett bejelentés szerint a lány 2018. április 18-án egy soproni gyermekotthonból engedély nélkül távozott, azóta ismeretlen helyen tartózkodik, életjelet nem adott magáról.
A rendőrség kéri, aki a képen látható Pap Gyöngyi tartózkodási helyével kapcsolatban információval rendelkezik, jelentkezzen a Soproni Rendőrkapitányságon, illetve névtelensége megőrzése mellett hívja a Győr-Moson-Sopron Megyei Rendőr-főkapitányság Tevékenység-irányítási Központját a 06-96-417-329-es hívószámon vagy az ingyenesen hívható 06-80-555-111-es „Telefontanú” zöldszámát, illetve a 107 vagy a 112 központi segélyhívó telefonszámok valamelyikét.